  Майя Бывальцева Удмуртиысь лэсьтӥськонъя, жилищно-коммунальной возёсъя но дыкужымъя министре Дмитрий Сурнинэз юнматӥзы. Со сярысь элькун тӧролэн но кивалтэтлэн пресс-службазы ивортэ. Улосвыл тӧролэн косэтэзъя Сурнин удысэтэн кивалтӥсьлэн ужоскетаз 7-тӥ куартолэзе пыриз. Талэсь азьвыл со министрлэсь ужзэ быдэсъясь вал. ВАТСАН Дмитрий Николаевич Сурнин вордскиз 1976-тӥ арын 5-тӥ тулыспалэ. 1998-тӥ арын Ижысь техникая университетысь экономикая, эрикрадъя но гуманитарной наукаосъя факультетэз «Экономика но предприятиен кивалтон» ӧръя йылпумъяз, 2001-тӥ арын – Удмурт кун университетысь Эрикрадъя, мерлыко кивалтонъя но кышкыттэмлыкъя институтэз.  «Воткинский завод» кун предприятиын ужамез бере лэсьтӥськонэн но жилищно-коммунальной возёсэн герӟаськем кӧня ке огазеяськонъёсын кивалтӥз. 2018-тӥ арын Удмуртиысь Ипотекая корпорациысь управленилэн кивалтӥсез интыысь улосвылысь лэсьтӥськонъя, жилищно-коммунальной возёсъя но дыкужымъя министрлы нырысетӥ воштӥсе выжтӥзы. 2019-тӥ арын толшоре министрлэсь ужзэ быдэсъясе юнмтӥзы. Тегъёс: Политика ЖКХ лэсьтськонудыс Удмуртия Лэсьтськонъяминстерство кивалтӥсьёс  